### Beslutninger

Leif Schultz med bemærkning, at byrådet i sit møde den 8. oktober 2025 har vedtaget følgende tre ændringer til Magistratens vedtagende budget af 2. september 2025.

1) 26 stemte for de tekniske korrektioner fra 1. og 2. tekniske behandling i Magistraten (Socialdemokratiet, det Konservative Folkeparti, Socialistisk Folkeparti, Venstre, Liberal Alliance, Danmarksdemokraterne, Moderaterne og Alternativet) og 4 stemte imod (Radikale Venstre og Velfærdslisten de Rød-Grønne).

2) 31 stemte for valg af selvbudgettering for indkomstskat, tilskud og udligning.

3) 26 stemte for ændringsforslaget fra forligspartierne (Forlig om budget 2026-2029) (Socialdemokratiet, det Konservative Folkeparti, Socialistisk Folkeparti, Venstre, Liberal Alliance, Danmarksdemokraterne, Moderaterne og Alternativet) og 4 stemte imod (Radikale Venstre og Velfærdslisten de Rød-Grønne).

Radikale Venstres byrådsgruppe havde følgende tilføjelse: "Radikale Venstre tilslutter sig anlægsaftalen om Et aktivt og grønt [adresse] for alle samt aftale om selvbudgettering, begge aftaler fra juni 2025".

Velfærdslisten de Rød-Grønnes byrådsgruppe havde følgende tilføjelse: "Taksten for leje af bådpladser på naturområder skal ned. Det fremgår af bilag 3 pkt. 5.2 side 5 at der opkræves 3447 kr. / år i leje i 2025 og 2947 kr. / år i 2026. En leje af den størrelsesorden i 2025 er en stigning fra 2024 på 161 % ved f.eks. Silistria. En sådan stigning bryder med den kontrakt lejerne p.t. har med kommunen. Velfærdslisten vil til næste byrådsmøde fremsende forslag om nedsættelse af taksten for leje af bådpladser på naturområder."

Sagen blev behandlet sammen med sagerne 3 - 10.

###

.

### Resume

Vores hverdag leves der, hvor vi bor – og [adresse] er et godt sted at leve sit liv. Derfor flytter flere og flere hvert år hertil. Men væksten stiller store krav til den kernevelfærd, der danner rammen om vores liv. Det handler om gode skoler, børnehaver og vuggestuer, hvor børn kan trives og udvikle sig. Om plejehjem, hvor vores forældre og bedsteforældre kan føle sig trygge og værdsatte. Og om støtte til unge, udsatte og sårbare borgere, så alle får mulighed for at leve et godt liv.

Men hverdagen handler også om de rammer, vi bevæger os i. Alt for mange aarhusianere bruger hver dag unødig tid i kø, i trafikken eller på at vente – tid, der kunne være brugt sammen med familien, i fritidslivet eller på arbejdet. Hvis vi ikke handler, vil trængslen kun vokse i de kommende år.

Samtidig er en tryg bolig en forudsætning for en velfungerende hverdag. Selvom der er bygget mange lejligheder, er boligmarkedet stadig presset – især for børnefamilier, der mangler råd til at realisere boligdrømmen i [adresse]. Mange må flytte ud af kommunen, og det koster os både ressourcer og fællesskab. Studerende og den almene boligsektor oplever også store udfordringer.

Dette er udgangspunkt for årets budget, hvor der er et samlet råderum på i alt 1.126 mio. kr. for 2026-2029, som kan skabe rammerne for at forbedre velfærden og aarhusianernes hverdag. Dette svarer til et gennemsnitligt årligt råderum på 282 mio. kr..

### Beslutningspunkter

Det indstilles:

At 1) Byrådet drøfter og godkender eventuelle ændringer til budgetforslaget 2026.

### Sagsforløb

Udvalg: Magistraten

Dato: 02-09-2025

Ken Schmidt: 3

Fremsendes til [adresse] med bemærkning, at Magistraten i mødet den 2. september 2025 anbefaler, at byrådet tiltræder Borgmesterens Afdelings indstilling af 22. august 2025.

Socialistisk Folkeparti tog forbehold vedrørende fastholdelse af "fællesbidraget", og at prioritering af beløb til velfærd burde være større.

Det Konservative Folkeparti, Venstre, Radikale Venstre og Liberal Alliance tog forbehold.

Mikkel Andersen deltog ikke i sagens behandling.

Udvalg: [adresse]

Dato: 10-09-2025

Ken Schmidt: 2

Fremsendes til 1. tekniske behandling i Magistraten efter behandling i byrådets møde den 10. september 2025.

Sagen blev behandlet sammen med sagerne 3-8.

Udvalg: Magistraten

Dato: 16-09-2025

Ken Schmidt: 3

Magistraten blev orienteret om de tekniske ændringer. Sagen blev sendt videre til Magistratens møde den 30. september 2025.

Sagen blev behandlet sammen med sagerne 4 – 10.

Rasmus Karlsen og Bent Lassen deltog ikke i sagens behandling.

Udvalg: Magistraten

Dato: 30-09-2025

Ken Schmidt: 2

Magistraten kunne tiltræde indstillingen med en række tekniske ændringer til budgetforslaget jf. "Notat til 2. fællesmøde - Tekniske korrektioner til budgetforslaget [adresse]", samt valg af selvbudgettering for 2026.

Radikale Venstre tog forbehold for budgetsagerne.

Alternativet ønsker tilføjet til referatet, at de skal foretages en mindre tekstmæssig justering i forligsteksten vedrørende busser og jordfond.

Sagen blev behandlet sammen med sagerne 3 – 10.